Nuwe segsman vir ZumaPres. Jacob Zuma Die presidensie het in ŉ verklaring gesê dr. Bongani Ngqulunga, die adjunk-direkteur generaal en hoof van die president se private kantoor, sal onmiddellik begin waarneem as Zuma se woordvoerder. Ngqulunga sal ook in sy ander amp aanbly. Bongani Majola, wat sedert verlede jaar as Zuma se woordvoerder waargeneem het, is intussen bevorder tot hoofdirekteur van kommunikasie. Zanele Mngadi, wat voorheen in dié pos was, is intussen as personeelhoof by die departement van omgewingsake aangestel.